
	PRIEDAI:


1. Techninė specifikacija (1 priedas).
2. Paraiškos forma I pirkimo daliai (2 priedas).
3. Tiekėjo deklaracija (3 priedas).

4. Pasiūlymo forma (4 priedas).
5. Paraiškos forma II pirkimo daliai (5 priedas).

7. Konfidencialumo pasižadėjimas (7 priedas).
I. BENDROSIOS NUOSTATOS

1. Valstybinio socialinio draudimo fondo valdybos Vilniaus skyrius (toliau – Skyrius), siekdamas užtikrinti Skyriaus Karinių ir joms prilygintų struktūrų skyriaus (toliau – KS skyrius)  eksploatuojamos Įslaptintos informacijos ryšių ir informacinėje sistemos (toliau – ĮIRIS) saugumą, viešojo pirkimo būdu bus įsigyja ĮIRIS kompiuterinės technikos, biuro ir kompiuterių tinklų įrangos priežiūros paslaugas su jų atlikimui reikalingomis remontinėmis detalėmis ir eksploatacines medžiagas (toliau – paslaugos).

2. Supaprastinto riboto konkurso pirkimo dokumentuose (toliau – Pirkimo dokumentai) vartojamos sąvokos suprantamos taip, kaip jos apibrėžtos Lietuvos Respublikos viešųjų pirkimų, atliekamų gynybos ir saugumo srityje, įstatyme (toliau – Viešųjų pirkimų, atliekamų gynybos ir saugumo srityje, įstatymas) ir Lietuvos Respublikos valstybės ir tarnybos paslapčių įstatyme (toliau – Valstybės ir tarnybos paslapčių įstatymas).
3. Pirkimas vykdomas vadovaujantis Viešųjų pirkimų, atliekamų gynybos ir saugumo srityje, įstatymu, Lietuvos Respublikos civiliniu kodeksu (toliau – Civilinis kodeksas), Pirkimo dokumentais. Įslaptintos informacijos apsauga vykdoma vadovaujantis Valstybės ir tarnybos paslapčių įstatymu.

4. Išankstinis informacinis pranešimas apie pirkimą nebuvo paskelbtas Viešųjų pirkimų, atliekamų gynybos ir saugumo srityje, įstatymo nustatyta tvarka.

5. Pirkimas susijęs su įslaptinta informacija, žymima slaptumo žyma „Slaptai“. Pirkimo procedūrų ir sutarties vykdymo metu naudojamos įslaptintos informacijos aukščiausia slaptumo žyma yra „Riboto naudojimo“, įslaptinta informacija bus prieinama pirkimo sutarties vykdymo metu.

6. Pirkimo procedūras vykdo Viešųjų pirkimų, atliekamų gynybos ir saugumo srityje komisija (toliau – Komisija). Komisija veikia iki pirkimo sutarties pasirašymo su tiekėju arba iki sprendimo nutraukti viešąjį pirkimą priėmimo. 

7. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
8. Skyrius laikys, kad visi tiekėjai, teikiantys pasiūlymus, yra susipažinę su Pirkimo dokumentais, Lietuvos Respublikos teisės aktais, reglamentuojančiais pirkimo procedūras, pirkimo sutarčių sudarymą ir vykdymą, bei kitais teisės aktais, kurių nuostatos gali turėti įtakos bet kokiems tarp Skyriaus ir tiekėjų susiklostantiems santykiams, susijusiems su šiuo pirkimu. Su visais Lietuvos Respublikos teisės aktais galima susipažinti internetinėje duomenų bazėje https://www.e-tar.lt/portal/lt/index.

9.   Skyrius nėra pridėtinės vertės mokesčio (toliau – PVM) mokėtojas.

10. Bendravimas ir keitimasis informacija tarp tiekėjo ir Perkančiosios organizacijos, jeigu ši informacija nėra įslaptinta, vyksta CVP IS priemonėmis. Tuo atveju, kai perduodama įslaptinta informacija, ši informacija turi būti perduodama laikantis Valstybės ir tarnybos paslapčių įstatymo nuostatų ir kitų teisės aktų, reglamentuojančių įslaptintos informacijos apsaugą, reikalavimų. Bendravimas tarp tiekėjų ir Perkančiosios organizacijos vyksta lietuvių kalba
11. Skyriaus kontaktinis asmuo – Skyriaus Viešųjų pirkimų komisijos narė – vyriausioji specialistė Zofija Meilūnienė, tel. (8~5) 219 1736, el. p. zofija.meiluniene@sodra.lt.
II. PIRKIMO OBJEKTAS

12. Šis pirkimas skaidomas į dvi pirkimo objekto dalis:

12.1. „Kompiuterinės, biuro ir kompiuterių tinklų įrangos remonto paslaugos ir remontinės medžiagos“;
12.2.  „Kompiuterinės, biuro ir kompiuterių tinklų įrangos eksploatacines medžiagas“.
13. Tiekėjas gali pateikti pasiūlymą vienai pirkimo objekto daliai arba abiem pirkimo objekto dalims.

14. Perkamų paslaugų savybės, prižiūrimos įrangos sąrašas, remontinės detalės bei eksploatacinės medžiagos  aprašytos Pirkimo dokumentų 1 priede pateiktoje techninėje specifikacijoje, kurioje esančios įslaptintos informacijos slaptumo žyma „Riboto naudojimo“. Techninė specifikacija (tinkamai patvirtinta kopija) atrinktiems kandidatams bus pateikta kartu su kvietimais pateikti pasiūlymus.

15.  Paslaugų teikimo vieta – J. Kubiliaus g. 10, Vilnius.
III. PARAIŠKŲ PATEIKIMAS

16. Tiekėjai rengia ir pateikia paraiškas dalyvauti ribotame konkurse. Paraiškos forma pirmam kvalifikacijos tikrinimo etapui pateikiama Pirkimo dokumentų 2 priede. Kartu su paraiška teikiama informacija apie tiekėjo kvalifikaciją (Pirkimo dokumentuose nurodytus kvalifikacijos reikalavimus pagrindžiantys dokumentai, Tiekėjo deklaracija, parengta pagal šių Pirkimo dokumentų 3 priede pateiktą formą, ir kt.).

17. Paraiška pirmam kvalifikacijos tikrinimo etapui:

17.1.
turi būti pateikta elektroninėmis priemonėmis, naudojant CVP IS, pasiekiamoje adresu https://pirkimai.eviesiejipirkimai.lt iki 2026 m.  rugsėjo 16 d. 9 valandą 00 minučių (Lietuvos Respublikos laiku). Pateikiami dokumentai ar skaitmeninės jų kopijos turi būti prieinamos naudojant visuotinai prieinamus failų formatus (pvz. jpg, doc, pdf ir kt.). Įkeliant failus į CVP IS rekomenduojame naudoti failų glaudinimo programas (zip, 7-zip, rar).

17.2.
turi būti pasirašyta saugiu elektroniniu parašu, atitinkančiu teisės aktų reikalavimus.

18. Paraiška antram kvalifikacijos tikrinimo etapui:
18.1. turi būti pateikta popierine forma adresu J. Kubiliaus g. 10, Vilnius, 3 kabinetas. Data, iki kurios turės būti pateikta paraiška antram kvalifikacijos tikrinimo etapui, bus nurodyta atskirame kvietime. Pavėluotai gautos paraiškos nebus priimamos.
19. Paraiška antram kvalifikacijos tikrinimo etapui turi būti pasirašyta tiekėjo arba jo įgalioto asmens ir pateikta raštu lietuvių kalba. Paraiška turi būti teikiama užklijuotame voke. Ant voko turi būti užrašytas Skyriaus pavadinimas, adresas, pirkimo pavadinimas, tiekėjo (jei jis juridinis asmuo) pavadinimas, buveinės adresas ar (jei jis fizinis asmuo) vardas, pavardė, ir adresas. Ant voko taip pat turi būti užrašas „Neatplėšti iki paraiškų priėmimo termino pabaigos“. Vokas su paraiška grąžinamas jį atsiuntusiam tiekėjui, jeigu paraiška pateikta neužklijuotame voke. Paraiškos (su priedais) lapai turi būti sunumeruoti, susiūti taip, kad nepažeidžiant susiuvimo nebūtų galima į paraišką įdėti naujų lapų, išplėšyti lapų arba juos pakeisti, ir paskutinio lapo antroje pusėje patvirtinti tiekėjo ar jo įgalioto asmens parašu, nurodytas tiekėjo ar įgalioto asmens vardas, pavardė, pareigos (jei yra) bei paraiškos sudarančių lapų skaičius (paraiška turi būti susiūta siūlu, kurio galai antroje paraiškos pusėje užklijuojami lipduku).

20. Paraišką antram kvalifikacijos tikrinimo etapui pateikusiam tiekėjui pageidaujant, Perkančioji organizacija pateikia raštišką patvirtinimą apie paraiškos pateikimo dieną valandą ir minutę.

21. Jei paraiška, pirmam arba antram kvalifikacijos tikrinimo etapui, pateikiama kitokiomis priemonėmis, nei nustatyta, ji nebus nagrinėjama ir, jei įmanoma, grąžinama tiekėjui.
IV. TIEKĖJŲ KVALIFIKACIJA

22. Tiekėjas, dalyvaujantis pirkime, turi atitikti šiuos kvalifikacinius reikalavimus:
Sąlygos, kurioms esant tiekėjų dalyvavimas pirkime galimas:

 1 lentelė
	Eil. Nr.
	Kvalifikacijos reikalavimai
	Kvalifikacijos reikalavimus įrodantys dokumentai

	22.1
	Tiekėjas (fizinis asmuo) arba tiekėjo (juridinio asmens) vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti tiekėjo apskaitos dokumentus, neturi teistumo (arba teistumas yra išnykęs ar panaikintas), dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už teroro aktą, terorizmo kurstymą, valstybės paslapties atskleidimą ar praradimą, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą. Dėl tiekėjo iš kitos valstybės nėra priimtas ir įsiteisėjęs apkaltinamasis teismo nuosprendis už Direktyvos 2009/81/EB 39 straipsnio 1 dalyje išvardytuose Europos Sąjungos teisės aktuose apibrėžtus nusikaltimus.
	Pateikiama išrašas iš teismo sprendimo, jei toks yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma (pagal Įstatymo 33 straipsnio 1 dalį), ar atitinkamos užsienio šalies institucijos dokumentas, išduotas ne anksčiau kaip 60 dienų iki pasiūlymo pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymo pateikimo terminas, toks dokumentas yra priimtinas.

Pateikiama CVP IS priemonėmis skaitmeninė dokumento kopija

	22.2
	Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla, nėra vykdomas bankroto procesas ne teismo tvarka, nėra inicijuotos priverstinio likvidavimo procedūros ar susitarimo su kreditoriais procedūros arba jam nėra vykdomos analogiškos procedūros pagal šalies, kurioje jis registruotas, įstatymus

.
	1)Jeigu tiekėjas yra fizinis asmuo, registruotas Lietuvos Respublikoje, pateikiama Valstybės įmonės Registrų centro išduotas išrašas, ar šios įmonės Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis nurodytoms aplinkybėms įrodyti, arba teismo išduotą išrašą iš teismo sprendimo, jei toks yra.

Nurodyti dokumentai turi būti išduoti ne anksčiau kaip, 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas (ir toks terminas pažymoje nurodytas), toks dokumentas yra priimtinas;
Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių dokumentų, pagrindžiančių, kad tiekėjas nebankrutavęs, nelikviduojamas, tiekėjui neiškelta restruktūrizavimo, bankroto byla arba bankroto procesas nevykdomas ne teismo tvarka, neinicijuotos priverstinio likvidavimo procedūros. Fondo valdyba tikrina paskutinės paraiškų pateikimo termino dienos, nurodytos skelbime apie pirkimą, duomenis. Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas tiekėjas, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą. 

Nurodyti dokumentai turi būti išduoti ne anksčiau kaip 60 dienų iki paraiškų pateikimo termino pabaigos. Jei dokumentai išduoti anksčiau, tačiau jų galiojimo terminas ilgesnis nei paraiškų pateikimo terminas, tokie dokumentai jų galiojimo laikotarpiu yra priimtini.

2) Tiekėjo deklaracija (Pirkimo dokumentų 3 priedas), patvirtinanti, kad tiekėjas nėra su kreditoriais sudaręs taikos sutarties, sustabdęs ar apribojęs savo veiklos, nesiekia susitarimo su kreditoriais ar jo padėtis pagal šalies, kurioje jis registruotas įstatymus nėra tokia pati ar panaši.

Pateikiama CVP IS priemonėmis skaitmeninė dokumento kopija.

	22.3
	Tiekėjas (fizinis asmuo) neturi teistumo (arba teistumas yra išnykęs ar panaikintas), dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už nusikalstamas veikas nuosavybei, turtinėms teisėms ir turtiniams interesams, intelektinei ar pramoninei nuosavybei, ekonomikai ir verslo tvarkai, finansų sistemai, valstybės tarnybai ir viešiesiems interesams, taip pat už nusikalstamas veikas, susijusias su disponavimu ginklais, šaudmenimis, karine įranga, išskyrus šių pirkimo dokumentų 21.1 punkte išvardytas veikas.
	Pateikiama išrašas iš teismo sprendimo, jei toks yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma (pagal Įstatymo 33 straipsnio 1 dalį), arba atitinkamos užsienio šalies institucijos dokumentas, išduotas ne anksčiau kaip 60 kalendorinių dienų iki paraiškų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškų pateikimo terminas, toks dokumentas yra priimtinas. 
Pateikiama CVP IS priemonėmis skaitmeninė dokumento kopija.

	22.4
	Tiekėjas nėra padaręs rimto profesinio pažeidimo, kurį Skyrius gali įrodyti bet kokiomis teisėtomis priemonėmis, įskaitant informacijos apsaugos ar tiekimo patikimumo įsipareigojimų pažeidimą įgyvendinant ankstesnį pirkimą. Šiame punkte vartojama sąvoka „profesinis pažeidimas“ suprantama kaip konkurencijos, darbo, darbuotojų saugos ir sveikatos, aplinkos apsaugos, informacijos apsaugos teisės aktų pažeidimas, už kurį tiekėjui, kuris yra fizinis asmuo, yra paskirta administracinė nuobauda, o tiekėjui, kuris yra juridinis asmuo, – ekonominė sankcija, nustatyta Lietuvos Respublikos įstatymuose, kai nuo sprendimo, kuriuo buvo paskirta ši sankcija, įsiteisėjimo dienos praėjo mažiau kaip vieni metai. Jeigu pirkime dalyvaujantis tiekėjas, kuris yra juridinis asmuo, pažeidė Lietuvos Respublikos konkurencijos įstatymo 5 straipsnį, toks pažeidimas pagal šį punktą laikomas profesiniu, jeigu nuo sprendimo paskirti Lietuvos Respublikos konkurencijos įstatyme nustatytą ekonominę sankciją įsiteisėjimo dienos praėjo mažiau kaip 3 metai.
	Tiekėjo deklaracija  patvirtinanti, kad tiekėjas nėra padaręs rimto profesinio pažeidimo.

Pateikiama CVP IS priemonėmis skaitmeninė dokumento kopija.

	22.5
	Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra Skyrius, reikalavimus.
Tiekėjas nėra įvykdęs įsipareigojimų, susijusių su mokesčių mokėjimu pagal valstybės, kurioje jis registruotas, ar valstybės, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 Eur (penkiasdešimt eurų).


	Pateikiama:

1) Dėl įsipareigojimų, susijusių su mokesčių mokėjimu, pateikiama Valstybinės mokesčių inspekcijos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškų pateikimo terminas, toks dokumentas yra priimtinas.

2) Dėl įsipareigojimų, susijusių su socialinio draudimo įmokų mokėjimu.

Jeigu tiekėjas yra fizinis asmuo, registruotas Lietuvos Respublikoje, jis pateikia Valstybinio socialinio draudimo fondo valdybos pateikiama Valstybinio socialinio draudimo įstaigos išduotas dokumentas arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos išduotas dokumentas, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas. 

Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti šiame punkte nurodytų dokumentų. Fondo valdyba duomenis dėl įsipareigojimų, susijusių su socialinio draudimo įmokų mokėjimu, įvykdymo tikrina paskutinę pasiūlymų pateikimo termino dieną (arba vėlesnę dieną, jei duomenys apie tiekėjo įsipareigojimų, susijusių su socialinio draudimo įmokų mokėjimu, įvykdymą paskutinę pasiūlymų pateikimo dieną yra teikiami vėlesnę dieną). Jeigu dėl Valstybinio socialinio draudimo fondo valdybos informacinės sistemos techninių trikdžių paskutinę pasiūlymų pateikimo termino dieną (arba vėlesnę dieną, jei duomenys apie tiekėjo įsipareigojimų, susijusių su socialinio draudimo įmokų mokėjimu, įvykdymą paskutinę pasiūlymų pateikimo dieną yra teikiami vėlesnę dieną) Fondo valdyba neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens), pateikti nustatyta tvarka išduotą dokumentą, patvirtinantį atitiktį šiam kvalifikacijos reikalavimui už laikotarpį iki pasiūlymų (paraiškų) pateikimo termino pabaigos.

Kitos valstybės tiekėjas, kuris yra fizinis arba juridinis asmuo, pateikia šalies, kurioje yra registruotas Tiekėjas, ar šalies, iš kurios jis atvyko, kompetentingos institucijos išduotą pažymą. Nurodytas dokumentas turi būti išduotas ne anksčiau kaip 60 kalendorinių dienų iki paraiškų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas. Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų nurodytų atvejų, jie gali būti pakeisti priesaikos deklaracija arba šalyse, kuriose ji netaikoma, – oficialia tiekėjo deklaracija, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės šalyje arba šalyje, iš kurios jis atvyko, arba laisvos formos tiekėjo deklaracija.

Pateikiama CVP IS priemonėmis skaitmeninė dokumento kopija.

	22.6
	Tiekėjas gali dirbti ar susipažinti su įslaptinta informacija žymima ne žemesne slaptumo žyma kaip „Riboto naudojimo“;

2. Tiekėjas turi turėti teisę sudaryti įslaptintus sandorius žymimus ne žemesne slaptumo žyma kaip „Riboto naudojimo“;
3. Tiekėjo darbuotojai gali dirbti ar susipažinti su įslaptinta informacija žymima ne žemesne slaptumo žyma kaip „Riboto naudojimo“.
	Pateikiama:

1) tiekėjui (fiziniam asmeniui, savarankiškai užsiimančiam ūkine veikla) - Valstybės ir tarnybos paslapčių įstatymo nustatyta tvarka išduotas dokumentas, patvirtinantis tiekėjo teisę dirbti ar susipažinti su įslaptinta informacija, žymima ne žemesne slaptumo žyma kaip „Riboto naudojimo“.

2) tiekėjui (juridiniam asmeniui) - Valstybės ir tarnybos paslapčių įstatymo nustatyta tvarka, išduotas įmonės patikimumą patvirtinantis pažymėjimas suteikiantis teisę sudaryti įslaptintus sandorius žymimus ne žemesne slaptumo žyma „Riboto naudojimo“.

3) dokumentas (-ai), patvirtinantis (-ys), kad nurodyti tiekėjo darbuotojai, gali dirbti ar susipažinti su įslaptinta informacija, žymima ne žemesne slaptumo žyma kaip „Riboto naudojimo“.

Užsienio valstybėse veikiantys ir ten registruoti Tiekėjai pateikia tų valstybių įslaptintų sandorių saugumą užtikrinančių institucijų išduotus atitinkamus dokumentus.

Pateikiama CVP IS priemonėmis skaitmeninė dokumento kopija..


Pastabos:
1) 1 dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi);
23. Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija.

24. Užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos.

25. Jeigu reikia, tiekėjas gali remtis kitų ūkio subjektų ekonominiais, finansiniais, techniniais ir profesiniais pajėgumais, neatsižvelgdamas į tai, kokio teisinio pobūdžio būtų jo ryšiai su jais. Šiuo atveju kandidatas ar dalyvis privalo įrodyti Perkančiajai organizacijai, kad vykdant sutartį tie ištekliai jam bus prieinami. Tokiomis pačiomis sąlygomis ūkio subjektų grupė gali remtis ūkio subjektų grupės narių arba kitų ūkio subjektų pajėgumais, kadangi kvalifikacinio reikalavimo turinys susijęs su įslaptinta informacija, dėl šio kvalifikacinio reikalavimo tiekėjas gali remtis kitų ūkio subjektų pajėgumais antrame kvalifikacijos tikrinimo etape.

26. Jei bendrą pasiūlymą pateikia ūkio subjektų grupė, Pirkimo dokumentų 1 lentelėje nustatytus kvalifikacijos reikalavimus turi atitikti ir pateikti kvalifikaciją patvirtinančius dokumentus kiekvienas ūkio subjektų grupės narys atskirai, o Techninių sąlygų 3 ir/arba 6 lentelėse nustatytus kvalifikacijos reikalavimus turi atitikti ir pateikti patvirtinančius dokumentus bent vienas ūkio subjektų grupės narys arba visi ūkio subjektų grupės nariai kartu.

27. Tiekėjas, numatantis dalies paslaugų vykdymą perduoti vykdyti subtiekėjams, privalo pasiūlyme nurodyti, kokius subtiekėjus ir kokiai sutarties įsipareigojimų daliai ketina juos pasitelkti. Šis nurodymas nekeičia pagrindinės tiekėjo atsakomybės dėl numatomos sudaryti pirkimo sutarties įvykdymo. Subtiekėjas turi atitikti pirkimo sąlygų 1-os lentelės 22.6 punkte nustatytus kvalifikacijos reikalavimus. Tiekėjas su subtiekėju kartu, atsižvelgiant į jų prisiimamus įsipareigojimus pirkimo sutarčiai vykdyti, turi atitikti Techninių sąlygų 3 lentelėje 9 punkte nustatytus kvalifikacijos reikalavimus. Sutarties vykdymo metu tiekėjas negalės keisti pasiūlyme nurodytų subtiekėjų, į kurių kvalifikacinius duomenis buvo atsižvelgta kvalifikacijos vertinimo procedūroje subtiekėjų keitimo nesuderinus su perkančiąja organizacija, kuri patikrins ar siūlomų subtiekėjų kvalifikacija atitinka pirkimo sąlygose keliamus reikalavimus. Šiuo atveju tiekėjas, nesusipažinęs su įslaptinta informacija ir neturi objektyvių galimybių įvertinti subrangos poreiki todėl šiame punkte minimi reikalavimai turės būti pateikti  antrame kvalifikacijos tikrinimo etape.

28. Jei Tiekėjas ketina pasitelkti subtiekėjus, jis privalo perkančiajai organizacijai įrodyti, kad šie ištekliai jam bus prieinami vykdant sutartį – t. y. privalo pateikti šalių pasirašytas tiekimo, komercinio atstovavimo ar preliminariąsias sutartis, ketinimo protokolus, kitus jiems lygiaverčius dokumentus, kuriais numatomas pasitelkti subtiekėjas tiekėjui laimėjus konkursą įsipareigoja dalyvauti vykdant sutartį sudarytą su perkančiąja organizacija.

V. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

29. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su Skyriumi sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių Skyriui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Skyrius turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

30. Skyrius nereikalauja, kad, ūkio subjektų grupės pateiktą pasiūlymą pripažinus laimėjusiu ir Skyriui pasiūlius sudaryti pirkimo sutartį, ši ūkio subjektų grupė įgytų tam tikrą teisinę formą.

VI. SUBTIEKĖJŲ DALYVAVIMAS PIRKIMO PROCEDŪROSE 

31. Tiekėjas pasiūlyme nurodo, kuriai pirkimo sutarties daliai ir kokius Subtiekėjus jis ketina pasitelkti subrangos sutarčiai vykdyti. Tiekėjas pasiūlyme nurodo įsipareigojimą pranešti Skyriui apie Subtiekėjo pasikeitimą pirkimo sutarties vykdymo metu.
VII. TIEKĖJŲ KVALIFIKACIJOS VERTINIMAS 

32. Komisija patikrina, ar paraišką pateikęs tiekėjas atitinka nustatytus reikalavimus kvalifikacijai. Tiekėjo kvalifikacija yra tikrinama dviem etapais: pirmame etape patikrinama tiekėjo atitiktis IV skyriaus 1 lentelėje nurodytiems kvalifikaciniams reikalavimams; o antrame etape tikrinama tiekėjo atitiktis kvalifikaciniam reikalavimui, kurio turinys susijęs su įslaptinta informacija.

33. Apie antrąjį kvalifikacijos tikrinimo etapą ir jam reikalingus duomenis Perkančioji organizacija tiekėjus informuoja atskiru pranešimu, kartu pateikdama visą su pirkimu susijusią įslaptintą informaciją. Šis pranešimas ir informacija gali būti perduota tik po to, kai įsitikinama, kad tiekėjas turi teisę susipažinti su įslaptinta informacija ir atitinka pirmame kvalifikacijos tikrinimo etape tikrintus kvalifikacinius reikalavimus.
34. Jeigu Komisija mano, kad kandidato pateikti kvalifikacijos duomenys yra neišsamūs arba netikslūs, ji privalo prašyti kandidato juos patikslinti per Komisijos nurodytą terminą. 
35. Tiekėjo paraiška atmetama ir jis nekviečiamas teikti pasiūlymų, kai:

35.1. kvalifikacijos duomenys neatitinka bent vieno Pirkimo dokumentų IV skyriuje nustatyto kvalifikacijos reikalavimo;

35.2. Komisijai paprašius, kandidatas per protingą terminą nepatikslino pateiktų netikslių ar neišsamių duomenų apie savo kvalifikaciją;
35.3. Kandidatas yra pateikęs melagingą informaciją apie atitiktį nustatytiems reikalavimams ir tai Komisija gali įrodyti bet kokiomis teisėtomis priemonėmis.

35.4. Kandidato paraiškos yra pateiktos ne pagal pirkimo sąlygų III skyriuje pateiktus reikalavimus. 

36. Komisija kiekvienam suinteresuotam kandidatui ne vėliau kaip per 3 darbo dienas raštu praneša apie kvalifikacijos vertinimo rezultatus, pagrįsdama priimtus sprendimus.

37. Komisija, gavusi kandidato, kurio paraiška buvo atmesta, prašymą, ne vėliau kaip per 15 dienų nuo prašymo gavimo dienos, nurodo paraiškos atmetimo priežastis.

38. Informaciją apie subrangovų atitiktį Pirkimo dokumentų IV skyriuje nurodytiems kvalifikaciniams reikalavimams, taip pat 29 punkte nurodytus įsipareigojimus, tiekėjas nurodo antrame kvalifikacijos tikrinimo etape. 

VIII. KVIETIMAS PATEIKTI PASIŪLYMUS

39. Pateikti pasiūlymų nebus kviečiami kandidatai ar dalyviai, kurie yra registruoti ir veikia valstybėse, su kuriomis Lietuvos Respublika nėra sudariusi dvišalių sutarčių dėl abipusės informacijos apsaugos, išskyrus Valstybės ir tarnybos paslapčių įstatymo 4 straipsnyje nustatytus atvejus, taip pat kandidatai, kurie neturi Valstybės ir tarnybos paslapčių įstatyme nustatyto įmonės patikimumo pažymėjimo, suteikiančio teisę susipažinti ir dirbti su atitinkama slaptumo žyma žymima informacija, ir kandidatai, kurių dalyvavimui pirkimo procedūrose nepritaria įslaptintų sandorių saugumą užtikrinanti institucija.

40. Pateikti pasiūlymus bus kviečiami visi pagal III skyriaus reikalavimus paraiškas pateikę ir minimalius kvalifikacinius reikalavimus atitinkantys kandidatai. Šios procedūros metu Skyrius negali kviesti dalyvauti pirkime kitų, paraiškų nepateikusių, tiekėjų arba kandidatų, kurie neatitinka minimalių kvalifikacinių reikalavimų.

41. Jeigu Skyrius mano, kad tinkamų kandidatų skaičius yra per mažas, kad galima būtų užtikrinti konkurenciją, jis gali sustabdyti pirkimo procedūrą ir dar kartą paskelbti pradinį pranešimą apie pirkimą, nustatydamas naują paraiškų dalyvauti ribotame konkurse priėmimo terminą, arba nutraukti vykdomą pirkimo procedūrą ir pradėti naują pirkimo procedūrą. Tokiu atveju pirmojo paskelbimo metu atrinkti kandidatai ir antrojo paskelbimo metu atrinkti kandidatai turi būti kviečiami pateikti pasiūlymus pagal Viešųjų pirkimų, atliekamų gynybos ir saugumo srityje, įstatymo 21 straipsnio 5 – 9 dalis.

42. Pasiūlymų pateikimo data ir vieta bus nurodyta atskirame kvietime pateikti pasiūlymą.

43. Kvietimuose pateikti pasiūlymus Skyrius nurodo Viešųjų pirkimų, atliekamų gynybos ir saugumo srityje, įstatymo 21 straipsnio 5 – 9 dalyse esančią informaciją. Kviečiamam pateikti pasiūlymą tiekėjui nustatyta tvarka bus pateikta informacija žymima slaptumo žyma „Riboto naudojimo“, t. y. Pirkimo dokumentų 1 ir 4 priedų tinkamai patvirtintos kopijos.
IX. PASIŪLYMŲ RENGIMAS, PATEIKIMAS, KEITIMAS

44. Pateikdamas pasiūlymą, tiekėjas sutinka su Pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

45. Pasiūlymas turi būti pateikiamas popierine forma ir privalo būti pasirašytas tiekėjo ar jo įgalioto asmens. Kitomis priemonėmis ir būdais pateikti pasiūlymai bus atmesti kaip neatitinkantys pirkimo dokumentų reikalavimų.
46. Pasiūlymas turi būti pateikiamas raštu laikantis Valstybės ir tarnybos paslapčių įstatymo 24 straipsnio nuostatų ir kitų teisės aktų, reglamentuojančių įslaptintos informacijos apsaugą, reikalavimų ir pasirašytas tiekėjo arba jo įgalioto asmens.

47. Tiekėjo pasiūlymas bei kiti dokumentai pateikiami lietuvių kalba. Jei atitinkami dokumentai yra išduoti kita kalba turi būti pateiktas tinkamai patvirtintas vertimas į lietuvių kalbą.
48. Jeigu pasiūlyme nurodyti duomenys ir informacija skirsis nuo pasiūlymo prieduose nurodytų duomenų ir informacijos, teisingais bus laikomi pasiūlyme nurodyti duomenys ir informacija.

49. Tiekėjas kainos pasiūlymą privalo pateikti pagal Pirkimo dokumentų 4 priede pateiktą formą. Pasiūlymas pateikiamas užklijuotame voke. Ant voko turi būti užrašytas Skyriaus pavadinimas, adresas, pirkimo pavadinimas, tiekėjo (jei jis juridinis asmuo) pavadinimas, buveinės adresas ar (jei jis fizinis asmuo) vardas, pavardė, ir adresas. Ant voko taip pat turi būti užrašas „Neatplėšti iki pasiūlymų priėmimo termino pabaigos“. Vokas su pasiūlymu nenagrinėjamas ir grąžinamas jį atsiuntusiam tiekėjui, jeigu pasiūlymas pateiktas neužklijuotame voke. 

50. Pasiūlymo (su priedais) lapai turi būti sunumeruoti, susiūti taip, kad nepažeidžiant susiuvimo nebūtų galima į pasiūlymą įdėti naujų lapų, išplėšyti lapų arba juos pakeisti ir paskutinio lapo antroje pusėje patvirtinti tiekėjo ar jo įgalioto asmens parašu, nurodytas tiekėjo ar įgalioto asmens vardas, pavardė, pareigos (jei yra) bei pasiūlymą sudarančių lapų skaičius (pasiūlymas turi būti susiūtas siūlu, kurio galai antroje pasiūlymo pusėje užklijuojami lipduku). 
51. Pasiūlymą sudaro tiekėjo raštu pateiktų dokumentų visuma:

51.1. užpildyta pasiūlymo forma, parengta pagal Pirkimo dokumentų 4 priedą;

51.2. jungtinės veiklos sutartis arba tinkamai patvirtinta jos kopija;

51.3. kita Pirkimo dokumentuose prašoma informacija ir (ar) dokumentai.

52. Tiekėjas, pateikdamas pasiūlymą, turi siūlyti visą nurodytą paslaugų apimtį.
53. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

54. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Skyrius, Komisija, jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.
55. Pasiūlymuose nurodoma paslaugų kaina pateikiama eurais (dviejų skaičių po kablelio tikslumu), turi būti išreikšta ir apskaičiuota taip, kaip nurodyta Pirkimo dokumentų 4 priede. Apskaičiuojant kainą, turi būti atsižvelgta į visą Pirkimo dokumentų 4 priede nurodytą paslaugų apimtį, kainos sudėtines dalis, į techninės specifikacijos reikalavimus ir pan. Į paslaugų kainą turi būti įskaityti visi mokesčiai (tame tarpe ir PVM) ir visos tiekėjo išlaidos. 
56. Pasiūlymas turi galioti ne trumpiau, nei 60 kalendorinių dienų nuo pasiūlymų pateikimo termino pabaigos.
57. Kol nesibaigė pasiūlymų galiojimo laikas, Skyrius turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą.
58. Skyrius turi teisę pratęsti pasiūlymo priėmimo terminą. Apie naują pasiūlymų priėmimo terminą Skyrius paskelbia Viešųjų pirkimų, atliekamų gynybos ir saugumo srityje, įstatymo nustatyta tvarka ir raštu praneša visiems tiekėjams, kurie dalyvauja pirkime.
59. Tiekėjas iki galutinio pasiūlymų priėmimo termino turi teisę pakeisti arba atšaukti savo pasiūlymą.
X. PASIŪLYMŲ GALIOJIMO UŽTIKRINIMAS

60. Skyrius nereikalauja pasiūlymo galiojimo užtikrinimo.

XI. PIRKIMO DOKUMENTŲ PAAIŠKINIMAS IR PATIKSLINIMAS

61. Pirkimo dokumentai gali būti paaiškinami, patikslinami tiekėjų iniciatyva, jiems raštu kreipiantis į Skyrių. Prašymai paaiškinti Pirkimo dokumentus gali būti pateikiami Skyriui raštu ne vėliau kaip likus 6 kalendorinėms dienoms iki pasiūlymų priėmimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti Pirkimo dokumentus iš karto juos išanalizavę, atsižvelgdami į tai, kad, pasibaigus pasiūlymų priėmimo terminui, pasiūlymo turinio keisti nebus galima.
62. Prašymai paaiškinti Pirkimo dokumentus, kuriuose yra įslaptintos informacijos, gali būti pateikiami Skyriui laikantis Valstybės ir tarnybos paslapčių įstatymo 24 straipsnio nuostatų ir kitų teisės aktų, reglamentuojančių įslaptintos informacijos apsaugą, nustatyta tvarka.

63. Nesibaigus paraiškų / pasiūlymų priėmimo terminui, Skyrius turi teisę savo iniciatyva paaiškinti, patikslinti Pirkimo dokumentus. Šis paaiškinimas turi būti atliktas iki paraiškų / pasiūlymų priėmimo termino pabaigos likus ne mažiau kaip 6 dienoms.

64. Atsakydama į tiekėjo pateiktą prašymą paaiškinti Pirkimo dokumentus, jeigu jis buvo pateiktas nepasibaigus Pirkimo dokumentų 61 punkte nurodytam terminui, arba aiškindama, tikslindama Pirkimo dokumentus savo iniciatyva, Perkančioji organizacija paaiškinimus, patikslinimus, jeigu juose nėra įslaptintos informacijos, skelbia CVP IS ir išsiunčia visiems tiekėjams, kurie prisijungė prie pirkimo. Tuo atveju, jeigu Perkančiosios organizacijos paaiškinimų, patikslinimų turinį sudaro įslaptinta informacija, tokie paaiškinimai ir patikslinimai pateikiami laikantis Lietuvos Respublikos valstybės ir tarnybos paslapčių įstatymo ir kitų teisės aktų, reglamentuojančių įslaptintos informacijos apsaugą nuostatų ne vėliau kaip likus 4 kalendorinėms dienoms iki pasiūlymų priėmimo termino pabaigos, jeigu prašymas buvo gautas laiku.
65. Skyrius, paaiškindamas ar patikslindamas Pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.

66. Skyrius nerengs susitikimų su tiekėjais dėl Pirkimo dokumentų paaiškinimų.
67. Bet kokia informacija, Pirkimo dokumentų paaiškinimai, pranešimai ar kitas Skyriaus ir tiekėjo susirašinėjimas, kai nėra perduodama įslaptinta informacija, yra vykdomas CVP IS priemonėmis. Pirkimo dokumentų paaiškinimai, pranešimai ar kitas Skyriaus ir tiekėjo susirašinėjimas, kai yra perduodama įslaptinta informacija, vykdomas laikantis Valstybės ir tarnybos paslapčių įstatymo 24 straipsnio ir kitų teisės aktų, reglamentuojančių įslaptintos informacijos apsaugą, nuostatų. Tiesioginį ryšį su tiekėjais įgaliotas palaikyti asmuo: Zofija Meilūnienė, el. p. zofija.meiluniene@sodra.lt, tel. (8 5) 2191736.
68. Tuo atveju, kai tikslinama paskelbta informacija, Skyrius atitinkamai patikslina pranešimą apie pirkimą ir, prireikus, pratęsia pasiūlymų priėmimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu Skyrius Pirkimo dokumentus paaiškina (patikslina) ir negali Pirkimo dokumentų paaiškinimų (patikslinimų) pateikti taip, kad visi kandidatai juos gautų ne vėliau kaip likus 4 dienoms iki pasiūlymų priėmimo termino pabaigos, perkelia pasiūlymų priėmimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Apie pasiūlymų priėmimo termino pratęsimą pranešama patikslinant pranešimą apie pirkimą. 
XII. VOKŲ SU PASIŪLYMAIS ATPLĖŠIMO PROCEDŪROS

69. Vokai su paraiškomis antram kvalifikacijos etapui ir su pasiūlymais bus atplėšiami Komisijos posėdyje, kuris vyks J. Kubiliaus g. 10, Vilnius, 16 kabinete. Komisijos posėdžio tiksli data bus nurodyta atskirame kvietime pateikti pasiūlymą.
70. Vokų su paraiškomis antram kvalifikacijos etapui ir su pasiūlymais atplėšimo procedūroje turi teisę dalyvauti visi dalyviai arba jų atstovai, turintys leidimą dirbti ar susipažinti su įslaptinta informacija, žymima ne žemesne slaptumo žyma negu  „Riboto naudojimo“. Viešuosius pirkimus kontroliuojančios institucijos atstovai turi teisę dalyvauti vokų atplėšimo procedūroje laikantis Valstybės ir tarnybos paslapčių įstatymo 25 straipsnyje nustatytų reikalavimų. Vokai atplėšiami ir tuo atveju, jei į vokų atplėšimo posėdį neatvyksta dalyviai arba jų atstovai.

71. Kiekvienas vokų su pasiūlymais atplėšimo procedūroje dalyvaujantis dalyvis ar jo atstovas turi teisę asmeniškai susipažinti su viešai perskaityta informacija, tačiau supažindindama su šia informacija, Skyrius  negali atskleisti dalyvio pasiūlyme esančios konfidencialios informacijos.
72. Suinteresuotiems dalyviams arba jų įgaliotiems atstovams rekomenduojama turėti įgaliojimą pasirašyti pasiūlymą bei priemones pasiūlymo susiuvimo trūkumams pašalinti, nes vokų su pasiūlymais atplėšimo metu jiems bus suteikta galimybė viešai ištaisyti Komisijos pastebėtus pasiūlymų susiuvimo ar įforminimo trūkumus, kuriuos įmanoma ištaisyti posėdžio metu.
73.  Vokų su paraiškomis antram kvalifikacijos etapui ir su pasiūlymais atplėšimo procedūroje dalyvaujantiems dalyviams ar jų atstovams skelbiamas pasiūlymą pateikusio tiekėjo (jei jis juridinis asmuo) pavadinimas ar (jei jis fizinis asmuo) vardas, pavardė, pasiūlyme nurodyta kaina ir pranešama, ar pateiktas pasiūlymas yra susiūtas, sunumeruotas ir paskutinio lapo antroje pusėje patvirtintas tiekėjo ar jo įgalioto asmens parašu, ar nurodytas įgalioto asmens vardas, pavardė, pareigos bei pasiūlymą sudarančių lapų skaičius. Tuo atveju, kai pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais. Ši informacija pateikiama raštu ir posėdyje nedalyvavusiems, tačiau pageidavimą gauti informaciją pareiškusiems, dalyviams. 

74. Tolesnes kvalifikacijos vertinimo, pasiūlymų nagrinėjimo, vertinimo ir palyginimo procedūras atlieka Komisija, pasiūlymus pateikusiems dalyviams ar jų įgaliotiems atstovams nedalyvaujant.

XIII. PASIŪLYMŲ NAGRINĖJIMAS, PARAIŠKŲ IR PASIŪLYMŲ ATMETIMO PRIEŽASTYS

75. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba jų nepateikė, arba iškilus klausimams dėl pasiūlymų turinio, Komisijai raštu paprašius, tiekėjai privalo per Komisijos nurodytą terminą patikslinti, papildyti arba paaiškinti minėtus dokumentus arba pateikti papildomus paaiškinimus nekeisdami pasiūlymo esmės. 

76. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
77. Kai pateiktame pasiūlyme nurodoma neįprastai maža kaina, Komisija privalo tiekėjo raštu paprašyti per Komisijos nurodytą terminą pagrįsti neįprastai mažą pasiūlymo kainą. Skyrius turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui. Skyrius, vertindamas, ar tiekėjo pateiktame pasiūlyme nurodyta kaina yra neįprastai maža, vadovaujasi Viešųjų pirkimų, atliekamų gynybos ir saugumo srityje, įstatymo 29 straipsnyje įtvirtintomis nuostatomis. Jei tiekėjas kainos nepagrindžia, jo pasiūlymas atmetamas. Apie tokio atmetimo priežastis Skyrius informuoja Viešųjų pirkimų tarnybą, fiksuodamas pirkimo procedūros ataskaitoje.

78. Pasiūlymo turinio paaiškinimai, pasiūlyme nurodytų aritmetinių klaidų pataisymai, neįprastai mažos kainos pagrindimo dokumentai siunčiami Skyriui Pirkimo dokumentų 67 punkte nurodytu, elektroniniu paštu ir susirašinėjimas vykdomas su Skyriaus nurodytais asmenimis, įgaliotais palaikyti tiesioginį ryšį su tiekėjais, (kai nėra atskleidžiama įslaptinta informacija) arba pateikiami laikantis Valstybės ir tarnybos paslapčių įstatymo 24 straipsnio nuostatų ir kitų teisės aktų, reglamentuojančių įslaptintos informacijos apsaugą (jei paaiškinimuose, pataisymuose ar pagrindimuose yra įslaptintos informacijos).

79. Komisija atmeta pasiūlymą, jeigu:
79.1. pasiūlymą pateikęs tiekėjas neatitinka pirkimo dokumentuose nustatytų kvalifikacijos reikalavimų arba Komisijos prašymu nepatikslino pateiktų netikslių ar neišsamių duomenų apie savo kvalifikaciją;

79.2. pasiūlymas neatitiko Pirkimo dokumentų nustatytų reikalavimų;

79.3. tiekėjas yra pateikęs melagingą informaciją apie atitiktį nustatytiems reikalavimams ir tai Skyrius gali įrodyti bet kokiomis teisėtomis priemonėmis;

79.4. buvo pasiūlyta neįprastai maža kaina ir tiekėjas Komisijos prašymu per jos nustatytą terminą nepateikė tinkamų kainos pagrįstumo įrodymų;

79.5. tiekėjas per Komisijos nustatytą terminą nepaaiškina pasiūlymo;

79.6. tiekėjas per Komisijos nustatytą terminą nepatikslino, nepapildė ar nepateikė kartu su pasiūlymu teikiamų pirkimo dokumentuose nurodytų dokumentų: jungtinės veiklos sutarties ar tiekėjo įgaliojimo asmeniui pasirašyti pasiūlymą;

79.7. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Skyriui nepriimtinos kainos.

XIV. PASIŪLYMŲ VERTINIMAS

80. Pasiūlymuose nurodytos kainos bus vertinamos eurais su PVM.

81. Skyriaus neatmesti pasiūlymai vertinami pagal mažiausios kainos kriterijų.

XV. SPRENDIMAS DĖL PIRKIMO SUTARTIES SUDARYMO

82. Pagal Pirkimo dokumentuose nustatytus pasiūlymų vertinimo kriterijus ir tvarką, Skyrius nedelsdamas įvertina pateiktus dalyvių pasiūlymus, nustato pasiūlymų eilę ir laimėjusį pasiūlymą bei priima sprendimą sudaryti pirkimo sutartį. Pasiūlymai šioje eilėje surašomi kainos didėjimo  tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio vokas su pasiūlymu įregistruotas anksčiausiai. Pasiūlymų eilė nenustatoma, jei buvo gautas arba įvertinus pasiūlymus liko tik vienas pasiūlymas.
83. Skyrius suinteresuotiems dalyviams ne vėliau kaip per  3  darbo dienas raštu praneša apie priimtą sprendimą nustatyti laimėjusį pasiūlymą ir sudaryti pirkimo sutartį ir pateikia Pirkimo dokumentų 84 punkte nurodytos atitinkamos informacijos, kuri dar nebuvo pateikta pirkimo procedūros metu, santrauką ir nurodo nustatytą laimėjusį pasiūlymą, pirkimo sutarties sudarymo atidėjimo terminą. Skyrius nurodo priežastis, dėl kurių buvo priimtas sprendimas nesudaryti pirkimo sutarties ar pradėti pirkimą iš naujo.

84. Skyrius, gavęs dalyvio raštu pateiktą prašymą, turi ne vėliau kaip per  15 dienų nuo prašymo gavimo nurodyti:

84.1.  dalyviui, kurio pasiūlymas buvo atmestas – pasiūlymo atmetimo priežastis, taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės neatitinka rezultatų apibūdinimo ar funkcinių reikalavimų, ir priežastis, dėl kurių priimtas sprendimas dėl pasiūlymų neatitikties informacijos apsaugos ir tiekimo patikimumo reikalavimams;

84.2. dalyviui, kurio pasiūlymas buvo atmestas – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus. 

85. Skyrius Pirkimo dokumentų 84 punkte nurodytais atvejais negali teikti informacijos, jeigu jos atskleidimas prieštarauja teisės aktams, kenkia svarbiems visuomenės interesams, valstybės gynybos ir saugumo interesams, teisėtiems tiekėjų komerciniams interesams arba trukdo užtikrinti sąžiningą konkurenciją.

86. Pirkimo sutartis sudaroma nedelsiant, bet ne anksčiau negu pasibaigė atidėjimo terminas. Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma pirkimo sutartis.
87. Skyrius sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Dalyvis sudaryti pirkimo sutarties kviečiamas CVP IS priemonėmis ir jam nurodomas laikas, iki kada reikia atvykti sudaryti pirkimo sutartį. Laimėjęs dalyvis privalo pasirašyti pirkimo sutartį per Skyriaus nurodytą terminą. Pirkimo sutarčiai pasirašyti laikas gali būti nustatomas atskiru pranešimu raštu arba nurodomas pranešime apie priimtą sprendimą sudaryti pirkimo sutartį.
88.  Skyrius negali sudaryti pirkimo sutarties anksčiau negu po 5 darbo dienų nuo rašytinio pranešimo apie jo priimtą sprendimą išsiuntimo pretenziją pateikusiam tiekėjui, suinteresuotiems kandidatams ir suinteresuotiems dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 dienų.

89. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį, iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti Pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju arba jeigu tiekėjas iki Skyriaus nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento, Skyrius, vadovaudamasis Viešųjų pirkimų, atliekamų gynybos ir saugumo srityje, įstatymo 28 straipsnio nuostatomis ir Pirkimo dokumentuose nustatytais kriterijais ir tvarka, įvertina kitus atliekant tą patį pirkimą gautus pasiūlymus ir nustato kitą laimėjusį pasiūlymą.
90. Nesudarius pirkimo sutarties, pirkimo sutartį įvykdžius ar ją nutraukus prieš terminą, tiekėjas privalo grąžinti visą jam perduotą įslaptintą informaciją, taip pat perduoti pirkimo sutarties vykdymo metu sukurtą įslaptintą informaciją.
XVI. PIRKIMO SUTARTIES SĄLYGOS

91. Komisija pirkimo sutartį siūlo sudaryti su tuo tiekėju, kurio pasiūlymas pirkimo dokumentų bei Viešųjų pirkimų, atliekamų gynybos ir saugumo srityje, įstatymo nustatyta tvarka pripažintas laimėjusiu. Kiekvienam pirkimo objektui bus sudaroma atskira sutartis.
92. Sudaroma pirkimo sutartis atitinka laimėjusio tiekėjo pasiūlymą ir Komisijos Pirkimo dokumentuose nustatytus šio pirkimo reikalavimus.

93. Pirkimo sutartis negali būti sudaroma tol, kol nesibaigė Lietuvos Respublikos teisės aktuose nustatyti Tiekėjų pretenzijų pateikimo ir ieškinio pateikimo terminai, išskyrus atvejus, kai pasiūlymą pateikė tik vienas Tiekėjas.
94. Laimėjusio Tiekėjo pasiūlymo kaina ir pirkimo dokumentuose bei pasiūlyme nustatytos pirkimo sutarties sąlygos pirkimo sutarties galiojimo laikotarpiu negali būti keičiamos, sudarant pirkimo sutartį ir ją vykdant, išskyrus Viešųjų pirkimų, atliekamų gynybos ir saugumo srityje, įstatymo 53 str. nustatytus atvejus.

95. Pirkimo sutartyje šalys nurodo savo įgaliotus atstovus, atsakingus už visą sutarties vykdymą (nurodant įgalioto atstovo vardą, pavardę, pareigas, telefoną, el. pašto adresą).

96. Sutartis įsigalioja nuo sutarties įvykdymo užtikrinimo garantijos pateikimo dienos. 
97. Pirkimo sutarties įvykdymas privalo būti užtikrintas Lietuvos Respublikoje ar užsienyje registruoto banko, kitos kredito įstaigos arba draudimo bendrovės garantija/laidavimo draudimu, pateiktu kartu su laidavimo draudimo liudijimo (poliso) kopija (toliau – Sutarties įvykdymo užtikrinimo garantija).

98. Sutarties įvykdymo užtikrinimo garantija turi atitikti šiuos reikalavimus:

98.1. Sutarties įvykdymo užtikrinimo garantiją Tiekėjas privalo pateikti Užsakovui ne vėliau kaip per 5 (penkias) darbo dienas nuo pirkimo sutarties pasirašymo dienos.

98.2. Sutarties įvykdymo užtikrinimo garantija turi galioti visą sutarties galiojimo laikotarpį.

98.3. Sutarties įvykdymo užtikrinimo garantijos vertė turi būti ne mažesnė kaip 5 (penki) procentai nuo bendros pirkimo sutarties kainos.

98.4. Sutarties įvykdymo užtikrinimo garantija turi užtikrinti, kad pagal pirmą Užsakovo rašytinį reikalavimą Sutarties įvykdymo užtikrinimo garantiją išdavęs bankas, kita kredito įstaiga arba draudimo bendrovė sumokės Užsakovui visą Sutarties įvykdymo užtikrinimo garantijoje nurodytą sumą, jeigu Tiekėjas nevykdys, netinkamai vykdys ar atsisakys vykdyti sutartyje numatytus įsipareigojimus. Numatyta sutarties įvykdymo užtikrinimo garantijoje suma yra minimalūs ir pagrįsti Užsakovo nuostoliai, kurių įrodinėti nereikia.  

98.5. Kartu su sutarties įvykdymo užtikrinimo garantija Tiekėjas turi pateikti dokumentus, patvirtinančius sumokėtas įmokas už šio dokumento išdavimą ar kitus dokumentus, įrodančius, kad sutarties įvykdymo užtikrinimo garantija yra įsigaliojusi.

99. Sutartis įsigalioja nuo sutarties įvykdymo užtikrinimo garantijos pateikimo dienos ir galioja iki visiško šalių įsipareigojimų įvykdymo dienos, bet ne ilgiau kaip 12 (dvylika) mėnesių arba kol bus išnaudota sutarties kaina.

100. Yra galimybė pratęsti sutartį dar du kartus po 12 (dvylika) mėnesių. Šalys dėl sutarties pratęsimo turi susitarti likus 3 (trims) mėnesiams iki sutarties galiojimo pabaigos. Jei likus 3 (trims) mėnesiams iki sutarties galiojimo pabaigos nė viena šalis nepraneša kitai šaliai apie tai, kad sutartis nebus pratęsta, ji automatiškai prasitęsia papildomam 12 (dvylikai) mėnesių laikotarpiui, neviršijant bendro 36 (trisdešimt šešių) mėnesių sutarties galiojimo termino

101. Sutarties įvykdymo užtikrinimo garantija, Tiekėjui paprašius, grąžinama pasibaigus jos galiojimo laikui ir įvykdžius visus įsipareigojimus arba nutraukus sutartį dėl Užsakovo kaltės.

102. Tiekėjui nepateikus sutarties įvykdymo užtikrinimo garantijos nustatytu laiku ir tvarka, bus laikoma, kad Tiekėjas atsisakė sudaryti sutartį, vadovaujantis Viešųjų pirkimų, atliekamų gynybos ir saugumo srityje, įstatymo 52 str. 2 dalimi.

103. Už subtiekėjo padarytus veiksmus pilnai atsako Tiekėjas. Subtiekėjai gali būti keičiami Tiekėjo prašymu, subtiekėjui bankrutavus arba atsisakius teikti sutartyje nustatytas paslaugas. Tiekėjas prašymą dėl sutartyje nurodyto subtiekėjo keitimo kitu subtiekėju Skyriui pateikia raštu, nurodydamas tokio keitimo priežastis. Kartu su prašymu Tiekėjas turi pateikti ir subtiekėjo raštą, kuriame subtiekėjas nurodo priežastį dėl kurios atsisako teikti paslaugas. Sutartyje nurodyto subtiekėjo pakeitimas kitu subtiekėju įforminamas pasirašant atskirą susitarimą tarp Tiekėjo ir Užsakovo.

104. Specialistų keitimo pagrindai ir tvarka:

104.1. Už Paslaugų suteikimą atsakingi specialistai nurodyti Sutarties priede „Tiekėjo įgaliotų asmenų sąrašas“. Tiekėjas negali keisti šiame punkte nurodytų specialistų apie tai raštu nepranešęs Užsakovui ir negavęs jo raštiško sutikimo

104.2. Užsakovas Sutarties vykdymo metu gali inicijuoti Tiekėjo specialisto keitimą, nurodydamas tokio keitimo būtinybę ir motyvus. Siekdamas pakeisti specialistą, turi raštu pateikti prašymą, dėl sutartyje nurodyto specialisto keitimo kitu, Užsakovą prieš 3 (tris) dienas iki numatomo keitimo. 

104.3. Naujas specialistas turi būti ne žemesnės kvalifikacijos nei ta, kuri buvo nustatyta viešojo pirkimo, po kurio sudaryta ši sutartis, konkurso sąlygose. Tiekėjas prašymą dėl sutartyje nurodyto specialisto keitimo kitu specialistu Užsakovui pateikia raštu, nurodydamas tokio keitimo priežastis ir pateikdamas naujo specialisto atitiktį Pirkimo dokumentuose nustatytiems kvalifikacijos reikalavimams pagrindžiančius dokumentus. Kartu su prašymu Tiekėjas turi pateikti ir buvusio specialisto raštą, kuriame specialistas nurodo priežastį dėl kurios atsisako teikti paslaugas. 

104.4. Tiekėjas turi gauti Užsakovo raštišką sutikimą dėl specialisto keitimo. Užsakovas kartu su Tiekėju raštu sudaro susitarimą dėl specialisto pakeitimo, kurį pasirašo abi Šalys. Šis susitarimas laikomas neatskiriama Sutarties dalimi.

105. Sutartyje vartojamos sąvokos:

105.1. Sutarties kaina – bendra sutarties suma, įskaitant visus mokesčius ar kitas išlaidas, kuri sutarties vykdymo metu negali būti keičiama.

105.2. Prekės ar paslaugos įkainis – sutartyje nustatyta paslaugos, prekės vieneto kaina be pridėtinės vertės mokesčio, kuri sutarties vykdymo metu negali būti keičiama.

105.3. Prekės ar paslaugos kaina – suma, kuri susideda iš paslaugos, prekės įkainio ir paslaugų atlikimo metu taikomo pridėtinės vertės mokesčio dydžio sumos

106. Tiekėjui nevykdant ar netinkamai vykdant prisiimtus įsipareigojimus dėl ĮIRIS įrangos priežiūros paslaugų teikimo, eksploatacinių medžiagų ir remontinių detalių pateikimo tiekėjas moka Skyriui baudą  už kiekvieną uždelstą valandą, Tiekėjo prašomo 1 valandos keitimo, remonto laiko įkainio, už dieną įkainį padauginta iš aštuonių valandų. 
107. Skyriui sutartyje numatytu laiku neįvykdžius mokėjimų tiekėjui, Skyrius moka tiekėjui 0,03 proc. dydžio delspinigius už kiekvieną pavėluotą dieną nuo neapmokėtos sumos.

108. Jei viena iš šalių nevykdo ar netinkamai vykdo šioje sutartyje numatytus įsipareigojimus, kaltoji šalis turi atlyginti sutarties sąlygų nevykdymu ar netinkamu vykdymu kitai šaliai padarytus tiesioginius nuostolius.

109. Visas išlaidas, kurios nebus nurodytos (įskaičiuotos) pasiūlyme ar sutartyje priežiūros paslaugoms teikti, prisiima tiekėjas.

110. Tiekėjas įsipareigoja reaguoti į iškvietimus per laiką, ne ilgesnį nei nurodyta tiekėjo pasiūlyme. Reagavimo laikas suprantamas kaip pranešimo apie pradėtą spręsti problemą išsiuntimas užsakymą įregistravusiam asmeniui elektroniniu paštu, atsakant į registruotą internetinėje sistemoje užsakymą arba konsultacija telefonu. 

111. Gedimų pašalinimo laikas ne ilgesnis kaip numatyta tiekėjo pasiūlyme. Gedimų pašalinimo laikas suprantamas kaip laikotarpis nuo Skyriaus asmens pranešimo registravimo tiekėjo internetinėje aplikacijoje laiko (realus laikas) iki šio asmens patvirtinimo toje pačioje sistemoje, jog kompiuterinės technikos, biuro, kompiuterių tinklų ir serverinės patalpų monitoringo ar informacijos apsaugos kompiuterinės ir programinės įrangos gedimas pašalintas (šį laiką nurodo gedimą registravęs asmuo). Tiekėjo įrangos, ekvivalentiškos Skyriaus įrangai, laikinam naudojimui pateikimo Skyriui laikotarpis atimamas iš gedimų pašalinimo laiko.

112. Tiekėjas privalo atliktiems darbams suteikti garantinį terminą ne mažiau kaip numatyta tiekėjo pasiūlyme.

113. Eksploatacines medžiagas tiekėjas pateikia pagal Skyriaus atsakingo asmens pareikalavimą/iškvietimą arba atsakingo asmens pranešimo registravimo tiekėjo internetinėje aplikacijoje. 

114. Tiekėjo suteiktas IT infrastruktūros techninės įrangos priežiūros paslaugas priima Skyrius. Tiekėjo suteiktos priežiūros paslaugos įforminamos perdavimo - priėmimo aktais, surašomais kas mėnesį už per mėnesį suteiktas paslaugas, kuriuos pasirašo abiejų šalių įgalioti (atsakingi) asmenys.

115. Tiekėjas ne vėliau kaip iki kiekvieno mėnesio 10 kalendorinės dienos pateikia Skyriui perdavimo - priėmimo aktą ir PVM sąskaitą faktūrą už ankstesnį mėnesį atliktas IT infrastruktūros techninės įrangos priežiūros paslaugos. 
116. Tiekėjas ne vėliau kaip iki kiekvieno mėnesio 25 d. pateikia Skyriui PVM sąskaitas faktūras ir perdavimo - priėmimo aktus už per einamąjį mėnesį pakeistas (pateiktas) kompiuterinės technikos ir biuro įrangos remontines ir eksploatacines medžiagas.

117. Skyrius už įsigytas remontines ir eksploatacines medžiagas ir už suteiktas paslaugas įsipareigoja sumokėti tiekėjui per 30 kalendorinių dienų nuo PVM sąskaitos faktūros gavimo. Tiekėjas per Sąskaitų administravimo bendrąją informacinę sistemą (SABIS) pateikia Skyriui perdavimo - priėmimo aktą ir PVM sąskaitą faktūrą.

118.  Sutarties vykdymo metu paslaugos užsakomos pagal poreikį. Skyrius įsigys paslaugų ir remontinių detalių bei eksploatacinių medžiagų pagal sutartį:

118.1. Pirmo pirkimo objekto daliai (Kompiuterinės, biuro ir kompiuterių tinklų įrangos remonto paslaugos ir remontinės medžiagos) – ne daugiau kaip už 96 600,00 Eur su PVM;

118.2.  Antro pirkimo objekto daliai (Kompiuterinės, biuro ir kompiuterių tinklų įrangos eksploatacines medžiagas) – ne daugiau kaip už 52 400,00 Eur su PVM.

118.3. Skyrius neįsipareigoja nupirkti Paslaugų už visą nurodytą sumą ar visų remontinių detalių ir eksploatacinių medžiagų nurodytų 1 priede.

119. Skyriaus pateikiami užsakymai dėl priežiūros paslaugų, prekių tiekimo bei nurašytos kompiuterinės ir biuro įrangos ir kasečių utilizavimo ir tų užsakymų įvykdymo patvirtinimas registruojami tiekėjo internetinėje (WEB) aplikacijoje.

120. Tiekėjo internetinė (WEB) aplikacija privalo turėti šias galimybes: 

120.1. Sistema privalo įvertinti užsakymų pobūdį (incidentas ar prekių užsakymas) ir automatiškai fiksuoti įsipareigojimų vykdymą (užsakymo laikas, reagavimo laikas, prekių pristatymo laikas, incidento išsprendimas).

120.2. Skyriaus už sutarties vykdymą atsakingas asmuo įvairiais pjūviais mato ir kontroliuoja visus užsakymų duomenis.

121. Nurašytos kompiuterinės ir biuro įrangos ir netinkamų naudoti kasečių perdavimas utilizavimui įforminamas Skyriaus patvirtintais aktais, kuriuos rengia paskirtas atsakingas asmuo.

122. Secunet SINA įrangos utilizavimas pagal  Secunet teikiamus reikalavimus perduodant rangovui įforminamas Skyriaus patvirtintais aktais, kuriuos rengia paskirtas atsakingas asmuo.
123. Prižiūrimą kompiuterinę ir biuro įrangą tiekėjas remontuoja Skyriaus patalpose.

124. Skyriuje suremontuotos įrangos grąžinimo į eksploataciją laikas fiksuojamas perdavimo ir priėmimo akte, kuris pateikiamas Skyriui kartu su suremontuota įranga. Jame turi būti įrašyti atlikti remonto darbai, remonto laikas (remonto laikas nurodomas ir internetinėje aplikacijoje), panaudotos detalės, eksploatacinės medžiagos ir jų kainos.

125. Užsakymus pateikia už sutartį atsakingi Skyriaus asmenys.

126. Skyrius įsipareigoja leisti tiekėjo atstovams patekti į patalpas prie aptarnaujamos įrangos pagal Skyriaus patvirtintą vidaus tvarką.

127. Tiekėjas įsipareigoja numatytus darbus atlikti kokybiškai, laikantis Lietuvos Respublikoje galiojančių normų ir taisyklių.

128. Tiekėjas įsipareigoja užtikrinti Skyriaus pateiktos įrangos/įrangos sudėtinių dalių saugumą (tuo atveju, jei jos pateiktos tiekėjui).

129. Tiekėjas atsako už saugų šioje sutartyje numatytų darbų organizavimą bei vykdymą.

130. Nuosavybės teisė į tiekėjo pateikiamas Skyriui naujas įrangos eksploatacines ir/arba atsargines dalis ir atsitiktinio sunaikinimo, sugadinimo rizika pereina Skyriui nuo perdavimo - priėmimo akto pasirašymo dienos.

131. Jeigu Skyriaus įrangą/įrangos sudėtines dalis tiekėjas paima remontui į tiekėjo serviso centrą, įrangos atsitiktinio sunaikinimo, sugadinimo rizika, pereina tiekėjui nuo perdavimo - priėmimo akto pasirašymo dienos. 

132. Visi atsiskaitymai su Tiekėju vykdomi bankiniu pavedimu į jo nurodytą atsiskaitomąją sąskaitą.

133. Tiekėjas prekės ar paslaugos kainą skaičiuoja prie prekės ar paslaugos įkainio pridėdamas tuo metu taikomą pridėtinės vertės mokestį. Pasikeitus pridėtinės vertės mokesčio dydžiui sutarties ar jos priedų pakeitimas nedaromas. 

134. Pirkimui naudojamos Fondo biudžeto lėšos. Esant Fondo biudžeto lėšų trūkumui, Skyrius turi teisę atsisakyti įsigyti dalį prekių ir (ar) paslaugų. Šalys susitaria, kad kaina dėl infliacijos ir pasikeitusių mokesčių sutarties galiojimo laikotarpiu nebus didinama.

135. Sutarties šalys įsipareigoja susilaikyti nuo bet kokių veiksmų, kurie gali pakenkti kitai sutarties šaliai.

136. Abi sutarties šalys įsipareigoja teikti viena kitai šios sutarties vykdymui visą reikalingą informaciją.

137. Tiekėjas turi apsaugoti Užsakovą nuo visų trečiosios šalies pretenzijų dėl jos patentų ar kitų autorinių teisių pažeidimo, teikiant sutartyje numatytas paslaugas.

138. Vykdydamas ir atlikęs sutartį, Tiekėjas įsipareigoja:

138.1. Naudoti Užsakovo pateiktą informaciją tik sutartyje numatytiems tikslams pasiekti pagal atskirą Tiekėjo rašytinį įsipareigojimą;

138.2. Teisės aktų, reglamentuojančių įslaptintos informacijos apsaugą, nustatyta tvarka organizuoti ir vykdyti patikėtos arba pirkimo sutarties metu sukurtos įslaptintos informacijos apsaugą;

138.3. Užtikrinti, kad su įslaptinta informacija dirbs ar susipažins tik leidimus susipažinti ar dirbti su įslaptinta informacija turintys asmenys ir tik vadovaujantis principu „Būtina žinoti“;

138.4. Įvykdžius pirkimo sutartį ar jos vykdymą nutraukus prieš terminą, Skyriui perduoti visą gautą ar pirkimo sutarties vykdymo metu sukurtą įslaptintą informaciją;

138.5. Viešai neskelbti informacijos apie sudarytą ar vykdytą pirkimo sutartį;

138.6. Nedelsdamas pranešti Skyriaus atsakingam asmeniui ir įslaptintos informacijos apsaugos kontrolę pirkimo sutarties metu vykdančiai įslaptintų sandorių saugumą užtikrinančiai institucijai apie visus įvykusius įslaptintos informacijos apsaugos reikalavimų pažeidimus, dėl kurių įslaptinta informacija buvo ar galėjo būti neteisėtai atskleista ar prarasta, arba kilus įtarimams, kad tokie pažeidimai buvo padaryti;

138.7. Vykdyti įslaptintų sandorių saugumą užtikrinančių institucijų teisėtus reikalavimus;
138.8. Tiekėjas, atlikdamas sutartyje numatytas paslaugas, įsipareigoja užtikrinti Skyriaus asmens ir kitų duomenų, su kuriais dirbs, apsaugą. Tiekėjo darbuotojai, prieš pradėdami darbą su Skyriaus duomenimis, privalo pasirašyti konfidencialumo pasižadėjimus ir jų originalus pateikti Užsakovui. Konfidencialumo reikalavimai taikomi ir po šios sutarties galiojimo pabaigos.

139. Užsakovas sutarties vykdymo metu gali pareikšti Tiekėjui pretenzijas dėl nustatytų trūkumų, o Tiekėjas privalo savo sąskaita pašalinti nustatytus trūkumus ne vėliau kaip per 5 (penkias) darbo dienas, arba per raštu suderintą su Užsakovu laikotarpį.

140. Sutarties šalys įsipareigoja teikti viena kitai jų vykdymui visą reikalingą informaciją.

141. Užsakovas turi teisę vienašališkai nutraukti sutartį prieš 15 (penkiolika) kalendorinių  dienų raštu pranešęs apie tai Tiekėjui, jeigu Tiekėjas nevykdo savo įsipareigojimų arba juos vykdo kitomis sąlygomis, negu buvo nurodyta pasiūlyme.

142. Tiekėjas turi teisę vienašališkai nutraukti sutartį prieš 15 (penkiolika) kalendorinių dienų raštu pranešęs apie tai Užsakovui, jeigu Užsakovas nevykdo savo įsipareigojimų arba vykdo juos kitomis sąlygomis.

143. Sutartis gali būti nutraukta raštišku abiejų šalių susitarimu.

144. Užsakovui nustačius, kad Tiekėjas pažeidė nuostatas, susijusias su informacijos saugumu, ir dėl to atsirado bet kokios neigiamos pasekmės Užsakovui (tiek materialaus, tiek ir neturtinio pobūdžio), Užsakovas turi teisę reikalauti iš Tiekėjo sumokėti 5000.00 Eur (penkis tūkstančių eurų) baudą už kiekvieną atvejį.

145. Jei viena iš šalių neįvykdo arba netinkamai įvykdo šioje sutartyje numatytus įsipareigojimus, kaltoji šalis turi atlyginti sutarties sąlygų nevykdymu arba netinkamu vykdymu kitai šaliai jos patirtus nuostolius.

146. Delspinigių, baudos sumokėjimas neatleidžia šalies nuo pareigos atlyginti nuostolius ir nuo sutarties įsipareigojimų vykdymo.

147. Sutarties projektą pateikia Užsakovas.

XVII. PRETENZIJŲ IR SKUNDŲ NAGRINĖJIMO TVARKA

148. Tiekėjas, kuris mano, kad Skyrius nesilaikė Viešųjų pirkimų, atliekamų gynybos ir saugumo srityje, įstatymo reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją Skyriui dėl Skyriaus veiksmų ar priimtų sprendimų. Pretenzijos pateikimas yra privaloma ikiteisminė ginčo nagrinėjimo stadija.

149. Pretenzija pateikiama Skyriui raštu Viešųjų pirkimų, atliekamų gynybos ir saugumo srityje, įstatymo  12 straipsnyje nurodytomis priemonėmis ir 62 straipsnio 1 dalyje nustatytais terminais. Jeigu Viešųjų pirkimų, atliekamų gynybos ir saugumo srityje, įstatyme nėra reikalavimo raštu informuoti tiekėjus apie Skyriaus priimtus sprendimus, pretenzija pateikiama per 10 dienų nuo paskelbimo apie Skyriaus priimtą sprendimą dienos. Skyrius nagrinėja tik tas tiekėjų pretenzijas, kurios gautos iki pirkimo sutarties sudarymo. Jeigu pretenzijoje yra įslaptintos informacijos, ji teikiama laikantis Valstybės ir tarnybos paslapčių įstatymo 24 straipsnio nuostatų ir kitų teisės aktų, reglamentuojančių įslaptintos informacijos apsaugą.

150. Skyrius, gavęs tiekėjo pretenziją, sustabdo pirkimo procedūras, kol ši pretenzija bus išnagrinėta ir priimtas sprendimas. 

151. Skyrius privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną pranešti pretenziją pateikusiam tiekėjui, suinteresuotiems kandidatams ir suinteresuotiems dalyviams, taip pat juos informuoti apie anksčiau praneštų pirkimo procedūros terminų pasikeitimą.

152. Jeigu išnagrinėjus pretenziją nebuvo patenkinti tiekėjo reikalavimai ar reikalavimai buvo patenkinti tik iš dalies, ar pretenzija nebuvo išnagrinėta Viešųjų pirkimų, atliekamų gynybos ir saugumo srityje, įstatymo nustatyta tvarka ir terminais, tiekėjas turi teisę kreiptis į teismą.

